
Ա. Դաւանանք կամ դաւանութիւն. Աստուածային յայտնութեամբ[footnoteRef:1] տրուած եւ Եկեղեցւոյ[footnoteRef:2] կողմէ սահմանուած կրօնական ճշմարտութ-իւններու ամբողջութիւնը։ Յունարէն dogma։ [1:  Յայտնութիւն. Աստուծոյ բացայայտումն է մարդուն, որ որպէս շնորհ կը տրուի ի վարձատրութիւն մարդուն ապրած աստուածահաճոյ կեանքին եւ մեղքերէ մաքրութեան։ Աստուածաշունչին մէջ, որ Աստուծոյ խօսքն է՝ գրուած Սուրբ Հոգիին ներշնչումով, Յայտնութիւնը տրուած է հրեշտակներով, մարգարէներով, առաքեալներով, աստուածային պատուիրաններով։ Յայտնութեան կատարելագոր-ծումն է Յիսուս Քրիստոսի մարդանալը՝ մեղաւոր մարդկութեան փրկութեան համար։]  [2:  Եկեղեցի. (1) Հաւատացեալներու հաւաք, ժողովուրդ. (2) քրիստոնէական դաւանանքի կառոյց (շէնք), ուր կը կատարուին Եկեղեցւոյ աստուածպաշտական արարողութիւնները՝ սրբազան խորհուրդները, ժամերգութիւնները եւ սուրբ պատարագը։] 

Դաւանանքի աղբիւրը Եկեղեցւոյ սրբազան Աւանդութիւնն[footnoteRef:3] է, որուն հեղինակը Սուրբ Հոգին[footnoteRef:4] է։ Սուրբ Հոգիին ներգործութեամբ, Աստուած  ինքզինք  յայտնած  է  Աստուածաշունչով,  առաքելական  աւանդութեամբ, սրբազան ծէսով, եկեղեցւոյ հայրերու գրութիւններով, տիեզերական ժողովներու սահմանումներով, տեղական ժողովներու որոշումներով եւ բարեպաշտական սովորութիւններով։ Աստուծոյ յայտնութիւնը շարունա-կական է Եկեղեցւոյ մէջ, որուն համար նախապայման է Սուրբ Հոգիին հետ կենդանի հաղորդակցութիւնը եւ ուղղափառ դաւանութիւնը։ Տեսական հաւատքը եւ գործնական հաւատքը հոգեւոր կեանքի եւ փրկութեան համար նախապայման են։ [3:  Աւանդութիւն. Սրբազան, գրաւոր կամ բանաւոր աւանդուած աստուածային, մարգարէական, առա-քելական պատուիրան կամ պատմութիւն, ծէս եւ օրէնք, որուն վրայ հաստատուած է Եկեղեցին։ Աւանդութիւնը Աստուծոյ գրաւոր յայտնութեան՝ Աստուածաշունչի լրացուցիչ մասն է։ Աւանդութիւնը տրուած է յիշելու, անխաթար պահելու եւ սերունդէ սերունդ փոխանցելու աստուածային ճշմար-տութիւնը։ Աստուածաշունչն ու Աւանդութիւնը զիրար լրացնող մէկ ամբողջութիւն կը կազմեն։]  [4:  Սուրբ Հոգի. Սուրբ Երրորդութեան երեք անձերէն մին, որ շնորհի աղբիւր է։ Սուրբ Հոգիին կը վե-րագրուին 7 եւ 9 շնորհ։ Սուրբ Հոգիի 7 շնորհներն են՝ իմաստութիւնը, բանականութիւնը, խորհըր-դազգացութիւնը, հզօրութիւնը, գիտութիւնը, բարեպաշտութիւնը, աստուածավախութիւնը։ Համաձայն Ա. Կորնթ. 12.1–11-ի՝ հայ աստուածաբանները, ըստ մարդկային հոգիի երեք կարողութեան՝ մտքի, կամքի եւ զգայութեան, նշած են Սուրբ Հոգիի 9 շնորհներ. ա. վարդապետական, որ կը ներառնէ իմաս-տութիւնը, ճանաչողութիւնը եւ հոգիներու ընտրութիւնը, բ. աւետարանչական, որուն մէջ կը մտնեն հաւատքը, բժշկութիւնը եւ հրաշագործութիւնը, գ. հոգեկրական, որ կ՚ընդգրկէ մարգարէութիւնը, լեզուախօսութիւնը եւ թարգմանութիւնը։ Սուրբ Հոգիի շնորհները բազմաբնոյթ են, սակայն անոնց նպատակը մէկ է՝ մարդուն եկեղեցագործումն ու փրկութիւնը։

] 


Բ. Դաւանանք Հայ Առաքելական Ուղղափառ Եկեղեցւոյ. Հայ Եկե-ղեցւոյ կողմէ որպէս ուղղափառ ճանչցուած դաւանական դրութիւններու ամբողջութիւնը։
Հայ Եկեղեցւոյ դաւանանքին հիմնակարգը կառուցուած է երեք տիե-զերական ժողովներու (Նիկիոյ, 325.[footnoteRef:5] Կոստանդնուպոլսոյ, 381.[footnoteRef:6] Եփեսոսի, 431[footnoteRef:7]) դաւանական որոշումներուն վրայ։ Հայ Եկեղեցին կը մերժէ Քաղկե-դոնի ժողովը[footnoteRef:8] եւ անոր յաջորդած այլ Եկեղեցիներու կողմէ «տիեզերա- «տիեզերական» նկատուած ժողովները։ Հայ Եկեղեցին իր դաւանաբա-նական կեցուածքը ճշդած է Դուինի եկեղեցական ժողովներով։[footnoteRef:9]  [5:  Նիկիոյ տիեզերական ժողովը գումարուած է 20 Մայիս 325-ին, Կոստանդիանոս կայսրին հրաւէրով եւ 318 եպիսկոպոսներու մասնակցութեամբ։ Հայ Եկեղեցւոյ կողմէ մասնակցած է Ս. Գրիգոր Լուսաւորչի կրտսեր որդին՝ Ս. Արիստակէս։ Ժողովը դատապարտած է Արիոսի հերետիկոսութիւնը (շեղում ուղղա-փառ դաւանանքէ), որ կը դաւանէր, թէ Հայր Աստուած մէկ ըլլալով, իր էութիւնը չէ տուած Որդիին. ուրեմն, Որդին Հօր համագոյակից չէ, այլ արարած մըն է, որ սակայն ստեղծուած է որպէս միջնորդ Աստուծոյ եւ արարչութեան միջեւ՝ աշխարհի տնօրինութեան համար։ Հետեւաբար, Որդին Աստուած չէ, այլ՝ բացառիկ եւ գերակայ արարած մը։ Այս ժողովի ամենէն կարեւոր յաջողութիւնը Աստուծոյ եւ Որդիին համագոյակցութիւնն է. այսինքն, Հայրը եւ Որդին նոյն բնութիւնը ունին։ Նիկիոյ տիեզերական ժողովին մշակուած է այն հաւատոյ հանգանակը, որ կ՚արտասանենք սուրբ պատարագի ընթացքին («Հաւատամք ի մի Աստուած…»)։]  [6:  Կոստանդնուպոլսոյ տիեզերական ժողովը գումարուած է 381-ին, Թէոդոս կայսրին հրաւէրով եւ 150 եպիսկոպոսներու մասնակցութեամբ։ Ժողովը դատապարտած է Մակեդոնի հերետիկոսութիւնը, որ կ՚ըսէր, թէ Սուրբ Հոգին Աստուած չէ. ան Հօր եւ Որդիին էութիւնը չունի եւ անոնց համագոյակից չէ։ Կոստանդնուպոլսոյ տիեզերական ժողովը բանաձեւեց Սուրբ Հոգիին աստուածութիւնը եւ Նիկիոյ տիեզերական ժողովին մշակուած հաւատոյ հանգանակին վրայ աւելցուց այն վարդապետութիւնը, թէ Ս. Հոգին Հօրմէն կը բխի եւ Հօր ու Որդիին համագոյակից է։]  [7:  Եփեսոսի տիեզերական ժողովը գումարուած է 22 Յունիս 431-ին, Հոգեգալուստի տօնին օրը, Թէո-դոսիոս կայսրին հրաւէրով եւ 200 եպիսկոպոսներու մասնակցութեամբ։ Ժողովը դատապարտած է Նեստորի հերետիկոսութիւնը, որ կապ ունէր Քրիստոսի աստուածային բնութեան եւ մարդկային բնութեան շուրջ ծաւալած դաւանաբանական վէճին հետ։ Ըստ Նեստորի, Քրիստոս ունի երկու բնութիւն, երկու դէմք եւ երկու անձ. որովհետեւ, Քրիստոսի մէջ աստուածութիւնն ու մարդկութիւնը գոյութիւն ունին իւրաքանչիւրը իր յատկութեամբ, անձնաւորութեամբ եւ էութեամբ։ Ժողովը բանաձեւած է հետեւեալը. Քրիստոս Որդին՝ Աստուած է ըստ բնութեան, որ մարդ եղաւ եւ անոր մէջ գործեցին միաւորուած աստուածային եւ մարդկային երկու բնութիւնները։ Ըստ Ս. Կիւրեղ Աղեքսանդրացիի բանաձեւին՝ «Մի բնութիւն Աստուծոյ Բանին մարմնացելոյ»։ Այս երկու բնութիւնները միաւորուած են անշփոթ, անխառն, անփոփոխ եւ անայլայլելի կերպով. ուրեմն, Քրիստոս մէկ դէմք եւ մէկ  աստուածամարդկային բնութիւն ունի։ Սուրբ Կոյս Մարիամ Աստուածածին է եւ ոչ թէ մարդածին եւ Քրիստոսածին։]  [8:  Քաղկեդոնի ժողովը գումարուած է 8–31 Հոկտեմբեր 451-ին, Մարկիանոս կայսրին եւ Լեւոն Ա. Պապի նախաձեռնութեամբ։ Ժողովին մասնակցած 636 եպիսկոպոսներուն մեծամասնութիւնը Կոստանդնու-պոլսոյ եւ Անտիոքի պատրիարքութիւններուն ենթակայ շրջաններէն եղած են։ Քննարկման երկու հիմնական նիւթերը եղած են (1) եւտիքականութիւնը (ծանօթ նաեւ որպէս միաբնակութիւն), եւ (2) պատրիարքական աթոռներու գերագահութիւնն ու փոխ-յարաբերութիւնները։ Եւտիքէս կը դաւանէր, թէ Քրիստոս միայն Աստուած է՝ օժտուած միայն աստուածային բնութեամբ. Քրիստոսի մարդկային բնութիւնը միաւորումէն ետք խառնուած է աստուածային բնութեան հետ եւ ոչնչացած՝ դառնալով միայն մէկ աստուածային բնութիւն։ Քաղկեդոնի ժողովը որպէս հաւատքի խոստովանութեան հիմք ընդունած է Լեւոնի Տոմարը, որ կը հաստատէ. «Երկու բնութիւնները միաւորուած են մէկ անձի մէջ. այսինքն, Քրիստոս մէկ դէմք եւ մէկ անձ է՝ երկու բնութիւններով. այսինքն, չարչարուած է Քրիստոսի մարդկային բնութիւնը, փառաւորուած՝ աստուածային բնութիւնը։ Այսինքն, Քրիստոսի երկու բնութիւններու տարբեր եւ բաժան «գործունէութիւններ» կան եւ իւրաքանչիւր բնութիւն ունի իր յատկութիւնը։ Արե-ւելեան Ուղղափառ Եկեղեցիները մերժած են Քաղկեդոնը. որովհետեւ, Քրիստոսի երկու բնութիւն-ներուն միջեւ բաժանում չեն ընդունիր։ Թէ՛ չարչարանքները եւ թէ՛ փառքը կրողը Աստուածամարդն է՝ աստուածամարդկային մէկ անբաժան բնութեամբ։ Հայ Եկեղեցին Քաղկեդոնի ժողովին մէջ նես-տորականութիւն տեսած է։ Քաղկեդոնի ժողովը Ընդհանրական Եկեղեցւոյ պառակտման պատճառ եղած է։]  [9:  Դուինի եկեղեցական ժողովները գումարուած են 5–8-րդ դարերուն հայոց կաթողիկոսութեան աթոռա-նիստ Դուինի մէջ եւ քննարկած դաւանաբանական, ծիսական եւ եկեղեցւոյ կարգ-կանոնին վերաբերող կարեւոր հարցեր։ Այս ժողովներուն ընդունած որոշումները յստակեցուցած են Հայ Եկեղեցւոյ դիր-քորոշումը դաւանաբանական կարեւոր հարցերու գծով։ Դուինի Ա. Ժողովը գումարուած է 506-ին, Դուինի Բ. Ժողովը` 554-ին, Դուինի Գ. Ժողովը` 609/610-ին, Դուինի Դ. Ժողովը՝ 645-ին, Դուինի Ե. Ժողովը՝ 648-ին, Դուինի Զ. Ժողովը՝ 719/720-ին։
] 

Հայ Եկեղեցւոյ դաւաբանութեան կարեւոր աղբիւրներէն են Եկե-ղեցւոյ սուրբ հայրերուն դաւանաբանական երկերը։
Հայ Եկեղեցւոյ դաւանանքը խտացած է երեք հաւատքի հանգա-նակներու մէջ՝ Նիկիական-Կոստանդնուպոլսական, Ս. Գրիգոր Տաթե-ւացիի խմբագրածը եւ մկրտութեանը։
Հայ Եկեղեցւոյ դաւանանքը կը գտնենք նաեւ շարակնոցին, ժամա-գիրքին, մաշտոցին եւ պատարագամատոյցին մէջ։
Հայ Եկեղեցւոյ դաւաբանութիւնը ունի հետեւեալ կառոյցը. 
(1) Աստուած. 
(2) Արարչագործութիւն. 
(3) Փրկագործութիւն՝ 
(ա) Քրիստոսաբանութիւն, 
(բ) Սուրբ Հոգիի տնօրինութիւն եւ եկեղեցաբանութիւն, 
(գ) Վախճանաբանութիւն։
(1) Աստուած։ Կը հաւատանք մէկ Աստուծոյ։ Աստուծոյ հետ փոխ-յարաբերութեան մէջ մտնելու եւ զայն ճանչնալու ճամբան հաւատքն է։ Հաւատքը Աստուծոյ պարգեւած շնորհն է։
Աստուծոյ գոյութիւնը, էութիւնն ու ստորոգելիները խորհրդաւոր են եւ բառերով անսահմանելի։ Աստուած ինքնագոյ է։ Աստուած իր անճառելի եւ անքննելի էութիւնը կը բացայայտէ յայտնութեամբ, որ աստուած-գիտութեան  աղբիւրն  է։ Աստուած եռանձեայ ինքնութիւն է՝ Հայր, Որդի եւ
Սուրբ Հոգի, որ նաեւ կը կոչուի Սուրբ Երրորդութիւն։ Այսպիսով, Աստուած մէկ բնութիւն եւ երեք անձնաւորութիւն է։ Հայր Աստուած Որդիին եւ Սուրբ Հոգիին անսկիզբ պատճառն է. առաջինին՝ ծնունդով, երկրորդին՝ բխումով։ Սուրբ Երրորդութեան երեք անձերը համագոյակից են։ 
(2) Արարչագործութիւն։ Աստուած Արարիչն է երկինքի եւ երկրի, երեւելի եւ աներեւոյթ արարածներու։ Աստուած արարածները ստեղծած է անգոյութենէ։ Արարչագործութիւնը ինքնանպատակ չէ. Աստուած սկըզբ-նաւորած է զայն եւ Աստուած է անոր նպատակը։ Մարդը ստեղծուած է Աստուծոյ պատկերով եւ նմանութեամբ եւ մեծարուած որպէս արար-չագործութեան պսակը։ Այս մարդուն Աստուծոյ հետ ունեցած շնորհի միութիւնն է։ Այս նուիրական միութիւնը խզուած է մեղքի[footnoteRef:10] հետեւանքով։ Մարդ իրեն շնորհուած ազատ կամքով՝ Սատանային[footnoteRef:11] փորձութեան ենթարկուելով խզեց Աստուծոյ հետ իր յաւիտենական ուխտը եւ արտաքսուեցաւ դրախտի երանութենէն՝ մահուան պատիժը կրելով։ [10:  Մեղք. Անհնազանդութիւն Աստուծոյ. կամաւոր եւ ակամայ այն արարքը, խօսքը, զգացումը եւ մտա-ծումը, որ հակառակ է Աստուծոյ. անհնազանդութիւն Արարիչ Աստուծոյ եւ հնազանդութիւն Սատանայի։ Մահը հետեւանք է մեղքի։ Քրիստոս եկաւ մեզ փրկելու մեղքէն եւ մահէն։ Քրիստոսի քաւչարար արիւնը մեզ կը փրկէ մեղքէն եթէ հաւատքով, զղջումով եւ ապաշխարութեամբ (իր պտուղներով՝ առաքինութիւն, ողորմութիւն, բարի գործեր) դիմենք մեր Փրկչին։ Մեղքէն արդարանալն ու փրկութիւն գտնելը Աստուծոյ գերագոյն շնորհն է՝ տրուած մարդուն Յիսուս Քրիստոսով եւ Սուրբ Հոգիին ներգործութեամբ։]  [11:  Սատանա. Եբրայերէն Satan. հակառակորդ, ապստամբ, չար զօրութիւն։ Սատանան եւ չարութիւնը աստուածութեան համարժէք ինքնագոյ սկզբունք չէ, այլ հետեւանք հրեշտակներուն տրուած անձնիշ-խան կամքի չարաշահման։ Սատանան սկզբնապէս Աստուծոյ հրեշտակներէն մին էր, որ նախանձելով Աստուծոյ ցանկացաւ անոր հաւասարիլ, ապստամբեցաւ անոր դէմ եւ իր փառքէն ինկաւ։] 

	(3) Փրկագործութիւն։ Աստուած մեղքով իրմէ հեռացած մարդկութ-իւնը չզրկեց իր արարչական խնամքէն. այլ, խոստացաւ զայն ազատել մեղքի եւ մահուան իշխանութենէն։ Աստուածաշունչը այս փրկութեան պատմութիւնը կը ներկայացնէ։ Փրկագործութեան, ինչպէս նաեւ դաւա-նաբանութեան, կեդրոնական թեման Քրիստոսի մարդեղացումն է, որ որպէս աստուածաբանական գիտութիւն կը կոչուի (ա) քրիստոսա-բանութիւն, որուն առնչուած են (բ) Սուրբ Հոգիի տնօրինութիւնն ու եկեղեցաբանութիւնը եւ (գ) վախճանաբանութիւնը։ 
	(ա) Քրիստոսաբանութիւն։ Քրիստոսի մարդեղացման ու աստուա-ծային եւ մարդկային բնութիւններուն առնչուած գիտութիւն։ Հայ Եկեղեցին կը դաւանի, թէ Սուրբ Երրորդութեան Անձերէն մին՝ Աստուծոյ Միածին Որդին,   Բանը՝   իր   աստուածային  անհասանելիութենէ  խոնարհեցաւ եւ
Սուրբ Հոգւոյն միջնորդութեամբ կատարեալ մարդ դարձաւ Ս. Կոյս Մարիամէն ծնելով՝ միայն մեղքէ զերծ մնալով։ Ան իրեն միացուց մարդկային կատարեալ բնութիւնը՝ հոգիով, մարմնով եւ մտքով։ Աստուա-ծային եւ մարդկային երկու կատարեալները եղան մէկ կատարեալ՝ աստուածամարդը՝ նոր, սքանչելի եւ խորհրդաւոր միութեամբ։ Աստուա-ծայինը եւ մարդկայինը անձով, բնութեամբ, կամքով եւ ներգործութեամբ անբաժանելիօրէն միաւորուած են Քրիստոսի մէջ։ Քրիստոսի երկրաւոր տնօրինական կեանքի իւրաքանչիւր պահը՝ յղութենէն մինչեւ յարութիւն՝ փրկական տնտեսութիւն է եւ զերծ է պատահականութիւններէ։ Քրիստոսի խաչելութիւնը, մահն ու յարութիւնը փրկագործութեան կարեւորագոյն դրուագներն են։ Քրիստոս նոյն մարմնով երկինք համբարձաւ եւ նոյն մարմնով ու Հօր փառքով պիտի գայ արդարապէս դատելու եւ հատուցելու բոլորը։
(բ) Սուրբ Հոգիի տնօրինութիւն եւ եկեղեցաբանութիւն։ Քրիստոսի փրկագործութեամբ աշխարհի վրայ հաստատուեցաւ Քրիստոսի Եկե-ղեցին։ Հայ Եկեղեցին մաս կը կազմէ Քրիստոսի մէկ, ընդհանրական, առաքելական եւ սուրբ Եկեղեցիին, որուն գլուխը Քրիստոս է, հիմը՝ ուղղափառ հաւատքի դաւանութիւնը, անդամները՝ հաւատացեալները։ Սուրբ Հոգին կը լեցնէ եւ կը պահէ Քրիստոսով փրկուած արարչա-գործութիւնը։ Եկեղեցին աստուածային իրականութեան ամբողջութիւնն է արարչագործութեան մէջ, որ Սուրբ Հոգիին աստուածութեամբ կը կենսագործուի։ Սուրբ Հոգին ներգործող է արարչագործութենէն մինչեւ փրկագործութիւն։ Հոգեգալուստով առաքեալներ եւ ապա հաւատացեալ-ներ ստացան Սուրբ Հոգին։ Եկեղեցին Սուրբ Հոգիին կենդանի ներկա-յութեան եւ սրբազան աւանդութեան կրողն է։ 
(գ) Վախճանաբանութիւն։ Դաւանաբանութեան եզրափակիչ մասն է, որ կը խօսի Քրիստոսի երկրորդ գալուստին, մեռելներու յարութեան, ահեղ եւ արդար դատաստանին, յաւիտենական տանջանքներու եւ երկինքի արքայութեան մասին։ 

Նարեկ Եպս. Ալեէմէզեան

11 Նոյեմբեր 2006
ՀԵՀՈՄ, Մեծի Տանն Կիլիկիոյ Կաթողիկոսութիւն, Անթիլիաս-Լիբանան

